Ministrul de interne, Marcel Vela, a anunțat duminică seara că prețurile la energie electrică, energie termică, gaze, apă și carburanți nu vor mai putea fi majorate de îndată ce intră în vigoare ordonanța militară 4. Ele nu vor mai putea crește peste nivelul de la publicarea ordonanței, ci vor putea doar să scadă, a precizat ministrul.

Măsura este valabilă pe perioada stării de urgenţă.

„În perioada stării de urgență prețurile la energie electrică și termică, gaze naturale, alimentare cu apă, salubritate și carburanți nu pot fi majorate peste nivelul practicat la data emiterii prezentei ordonanțe militare, acestea putând fi doar diminuate în funcție de cerere și ofertă. Măsura se aplică începând cu data publicării prezentei ordonanțe militare în Monitorul Oficial al României, Partea I”, scrie în textul ordonanței.

Editare web: L.P.